title: Decizia (UE) 2017/1088 a Comisiei din 24 martie 2017 privind ajutorul de stat SA. 35484 (2013/C) [ex SA. 35484 (2012/NN)] în ceea ce privește anumite submăsuri de cercetare finanțate în temeiul Legii privind laptele și grăsimea [notificată cu numărul C(2017) 1863]

text:
               20.6.2017

               RO

               Jurnalul Oficial al Uniunii Europene

               L 156/25

         DECIZIA (UE) 2017/1088 A COMISIEI
   din 24 martie 2017
   privind ajutorul de stat SA. 35484 (2013/C) [ex SA. 35484 (2012/NN)] în ceea ce privește anumite submăsuri de cercetare finanțate în temeiul Legii privind laptele și grăsimea

         [notificată cu numărul C(2017) 1863]

   (Numai textul în limba germană este autentic)
   COMISIA EUROPEANĂ,
   având în vedere Tratatul privind funcționarea Uniunii Europene și, în special, articolul 108 alineatul (2) primul paragraf,
   după ce părțile interesate au fost invitate să își prezinte observațiile în conformitate cu dispozițiile menționate mai sus (1) și având în vedere observațiile lor,
   întrucât:
   1.   PROCEDURĂ

               (1)

               Prin scrisorile din 28 noiembrie 2011 și 27 februarie 2012, Comisia a solicitat Germaniei informații suplimentare referitoare la Raportul anual pentru 2010 privind ajutoarele de stat în sectorul agricol, pe care Germania l-a transmis în conformitate cu articolul 26 din Regulamentul (UE) 2015/1589 al Consiliului (2). Germania a răspuns la întrebările Comisiei prin scrisorile din 16 ianuarie 2012 și 27 aprilie 2012. Din răspunsurile furnizate de Germania a reieșit că această țară a acordat sprijin financiar sectorului german al produselor lactate conform Legii privind laptele și grăsimea din 1952 (Gesetz über den Verkehr mit Milch, Milcherzeugnissen und Fetten, denumită în continuare „MFG”).

               (2)

               Prin scrisoarea din 2 octombrie 2012, Comisia a informat Germania că măsurile respective fuseseră înregistrate ca ajutor nenotificat cu numărul de înregistrare SA.35484 (2012/NN). Prin scrisorile din 16 noiembrie 2012, din 7, 8, 11, 13, 14, 15 și 19 februarie, 21 martie, 8 aprilie, 28 mai, 10 și 25 iunie și 2 iulie 2013, Germania a transmis informații suplimentare.

               (3)

               Prin scrisoarea din 17 iulie 2013 (3), Comisia a informat Germania cu privire la decizia sa de a iniția procedura prevăzută la articolul 108 alineatul (2) din Tratatul privind funcționarea Uniunii Europene (TFUE) în ceea ce privește anumite submăsuri aplicate în temeiul MFG (denumită în continuare „decizia de inițiere a procedurii”). În aceeași scrisoare, Comisia a concluzionat că alte submăsuri erau compatibile cu piața internă, fie pentru perioada 28 noiembrie 2001-31 decembrie 2006, fie pentru perioada începând cu 1 ianuarie 2007, fie pentru ambele perioade, sau că submăsurile suplimentare nu constituiau ajutoare de stat în sensul articolului 107 alineatul (1) din TFUE sau că ele nu intrau în domeniul de aplicare a dispozițiilor privind ajutoarele de stat.

               (4)

               În ceea ce privește submăsurile care fac obiectul prezentei decizii, și anume submăsurile de cercetare menționate în decizia de inițiere a procedurii ca submăsurile BY2, BY11, BY12 și BY13 (denumite în continuare „submăsurile”), Comisia a declarat că respectivele submăsuri par să aibă toate caracteristicile unui ajutor de stat și că costurile eligibile corespund costurilor eligibile permise în conformitate cu normele aplicabile privind ajutoarele de stat (a se vedea considerentele 203 și 209 din decizia de inițiere a procedurii).

               (5)

               Cu toate acestea, Comisia nu a primit suficiente informații din partea Germaniei cu privire la intensitatea ajutorului, în special dacă intensitatea ajutorului corespunde ratelor permise în temeiul normelor aplicabile privind ajutoarele de stat (a se vedea considerentele 204, 205, 210 și 211 din decizia de inițiere a procedurii) și, în consecință, și-a exprimat dubiile cu privire la compatibilitatea submăsurilor cu piața internă (a se vedea considerentele 206 și 212 din decizia de inițiere a procedurii). Prin urmare, Comisia a solicitat Germaniei să transmită observațiile sale și să furnizeze toate informațiile care ar putea fi utile pentru evaluarea ajutorului care vizează perioada începând cu 28 noiembrie 2001 (a se vedea considerentul 276 din decizia de inițiere a procedurii).

               (6)

               Prin scrisoarea din 20 septembrie 2013, Germania a transmis observațiile sale cu privire la decizia de inițiere a procedurii. Prin scrisorile din 22 septembrie 2016 și 25 octombrie 2016, Ministerul Agriculturii din Bavaria a prezentat explicații suplimentare.

               (7)

               Decizia de inițiere a procedurii a fost publicată în Jurnalul Oficial al Uniunii Europene
                   (4). Comisia a invitat părțile interesate să transmită observațiile lor în termen de o lună. Comisia nu a primit observații specifice din partea părților interesate cu privire la submăsuri.

         2.   DESCRIEREA SUBMĂSURILOR

               (8)

               MFG este o lege federală germană care a intrat în vigoare în 1952. Aceasta este o legecadru, iar valabilitatea sa este nelimitată în timp.

               (9)

               Articolul 22 alineatul (1) din MFG autorizează statele federale germane (denumite în continuare „landuri”) să perceapă o taxă pe lapte la nivelul exploatațiilor de producere a laptelui în funcție de cantitățile de lapte livrate.

               (10)

               Articolul 22 alineatul (2) din MFG prevede că veniturile obținute din taxa pe lapte se pot folosi numai pentru:

                           (a)

                           îmbunătățirea și menținerea calității pe baza anumitor dispoziții de punere în aplicare;

                           (b)

                           îmbunătățirea igienei în procesele de producție, livrare, prelucrare și desfacere a laptelui și a produselor din lapte;

                           (c)

                           înregistrarea cantității de lapte produse;

                           (d)

                           consultanță oferită întreprinderilor privind aspecte referitoare la industria laptelui și formarea continuă a personalului tânăr;

                           (e)

                           publicitate în vederea creșterii consumului de lapte și de produse din lapte;

                           (f)

                           îndeplinirea sarcinilor prevăzute de MFG.

               (11)

               Articolul 22 alineatul (2a) din MFG prevede că, prin derogare de la alineatul (2), veniturile obținute din taxa pe lapte pot fi folosite, de asemenea, pentru:

                           (a)

                           reducerea costurilor de colectare structurale crescute aferente livrării laptelui și a smântânii de la producător și la unitatea de prelucrare a laptelui;

                           (b)

                           reducerea costurilor de transport crescute aferente livrării laptelui între unitățile de prelucrare a laptelui, atunci când livrarea este necesară pentru a asigura aprovizionarea cu lapte de consum în zona de desfacere a unităților destinatare ale livrărilor; și

                           (c)

                           îmbunătățirea calității desfacerii centralizate a produselor lactate.

               (12)

               În Bavaria, colectarea și utilizarea taxei pe lapte a fost reglementată prin Regulamentul bavarez privind taxa pe lapte (Bayerische Milchumlageverordnung).

               (13)

               În Bavaria, taxa pe lapte a fost utilizată pentru a finanța submăsurile de cercetare menționate la considerentul 4, și anume:

                           BY 2 – „Die Erhöhung des Milchproteingehaltes durch Management und Züchtung: Eine Perspektive für Milcherzeuger, Verbraucher und Industrie” (Creșterea conținutului de proteine din lapte prin gestionare și reproducere: O perspectivă pentru fermierii producători de lactate, consumatori și industrie);

                           BY 11 – „Förderung der Anpassung von Untersuchungsmethoden zur Bearbeitung spezifischer Fragestellungen sowie der Methodenentwicklung in Kooperation mit Forschungseinrichtungen und der Nutzbarmachung und des Transfers wissenschaftlicher Erkenntnisse für die bayerische Milchwirtschaft” (Promovarea adaptării metodelor de investigare la aspectele specifice de procesare și elaborarea de metode în cooperare cu instituțiile de cercetare și transferul cunoștințelor științifice pentru sectorul produselor lactate din Bavaria);

                           BY 12 – „Entwicklung einer anti-listeriellen, frühen Oberflächenreifungskultur für geschmierte Käse” (Dezvoltarea unei substanțe de maturare antilisteriale pentru brânză);

                           BY 13 – „Überwachung von antimikrobiellen Rückständen der Milch – Etablierung des neuen Biosensor-Systems MCR3 für Routineuntersuchungen in der Praxis” (Monitorizarea reziduurilor antimicrobiene în lapte – stabilirea noului sistem biosenzor MCR3 pentru testarea de rutină în practică).

                     Ultima submăsură a fost, de asemenea, finanțată din bugetul landului Bavaria.

               (14)

               Temeiul juridic specific pentru punerea în aplicare a submăsurilor a inclus, de asemenea:

                           —

                           Normele bugetare ale Bavariei (Bayerische Haushaltsordnung), în special articolele 23 și 44, precum și dispozițiile administrative relevante (Verwaltungsvorschriften);

                           —

                           planul bugetar bianual al Ministerului Agriculturii din Bavaria, inclusiv capitolul privind cheltuielile din cadrul „Fondului special pentru lapte și grăsime” (Sondervermögen Milch und Fett);

                           —

                           actele juridice administrative ale Ministerului Agriculturii din Bavaria pentru autorizarea proiectelor de cercetare și a cheltuielilor (Ausgabeermächtigung).

               (15)

               Deciziile cu privire la tipul de proiecte de cercetare ce urmează a fi realizate și finanțate prin taxa pe lapte au fost adoptate printr-o procedură specială de luare a deciziilor ce implică niveluri decizionale diferite: Consiliul de administrație al Asociației landului pentru sectorul produselor lactate din Bavaria (Vorstand der Landesvereinigung der bayerischen Milchwirtschaft) emite o listă a proiectelor preselectate și o supune votului adunării generale (Mitgliederversammlung) a asociației respective. Adunarea generală votează, de asemenea, bugetul planificat al proiectului. Pe baza acestui vot și a planului bugetar bianual al Ministerului Agriculturii din Bavaria, ministerul emite acte juridice administrative pentru autorizarea cheltuielilor pentru proiectele de cercetare selectate (Ausgabeermächtigung). Pentru fiecare proiect se ia o decizie separată.

         3.   OBSERVAȚIILE GERMANIEI

               (16)

               Germania a furnizat următoarele informații cu privire la condițiile de compatibilitate solicitate în decizia de inițiere a procedurii:

      BY 2 – „Die Erhöhung des Milchproteingehaltes durch Management und Züchtung: Eine Perspektive für Milcherzeuger, Verbraucher und Industrie” (Creșterea conținutului de proteine din lapte prin gestionare și reproducere: O perspectivă pentru fermierii producători de lactate, consumatori și industrie):

               (17)

               Proiectul a fost realizat în perioada 2008-2012. Beneficiarul a fost Technische Universität München.

               (18)

               Bugetul general al proiectului a fost de 600 000 EUR. Mijloacele financiare sunt defalcate după cum urmează:

                  Tabelul 1

                           Sursă

                           EUR pe an

                           EUR total

                           % din total

                           Resurse proprii ale beneficiarului

                           20 000

                           100 000

                           16,67

                           Grupul de întreprinderi Theo Müller

                           75 000

                           350 000

                           58,33

                           Taxa pe lapte (MFG)

                           35 000

                           150 000

                           25

               (19)

               Valoarea ajutorului provenit din taxa pe lapte a fost de 150 000 EUR și a reprezentat 25 % din bugetul general pentru proiectul de cercetare.

      BY 11 – „Förderung der Anpassung von Untersuchungsmethoden zur Bearbeitung spezifischer Fragestellungen sowie der Methodenentwicklung in Kooperation mit Forschungseinrichtungen und der Nutzbarmachung und des Transfers wissenschaftlicher Erkenntnisse für die bayerische Milchwirtschaft” (Promovarea adaptării metodelor de investigare la aspectele specifice de procesare și elaborarea de metode în cooperare cu instituțiile de cercetare și transferul cunoștințelor științifice pentru sectorul produselor lactate din Bavaria):

               (20)

               Proiectul a vizat modernizarea metodelor existente de analiză a laptelui și a chestionarelor pentru întrebări specifice legate de lapte. Rezultatele proiectului de cercetare urmau să fie utilizate de întreprinderile producătoare de lapte din Bavaria în producția de lapte și în prelucrarea produselor lactate.

               (21)

               Proiectul a fost realizat în perioada 2002-2011. Ajutorul a fost acordat anual.

               (22)

               Bugetul proiectului și valoarea ajutorului au fost următoarele:

                  Tabelul 2

                  Perioada 2002-2006

                           Anul

                           2002

                           2003

                           2004

                           2005

                           2006

                           Bugetul proiectului (EUR)

                           332 505,30

                           416 945,14

                           616 483,19

                           812 433,90

                           587 072,90

                           Valoarea ajutorului (EUR)

                           222 261,52

                           288 240,39

                           423 429,64

                           564 887,80

                           391 124,32

                           Intensitatea ajutorului (%)

                           66,84

                           69,13

                           68,68

                           69,53

                           66,62

                  Tabelul 3

                  Perioada 2007-2012

                           Anul

                           2007

                           2008

                           2009

                           2010

                           2011

                           2012

                           Bugetul proiectului (EUR)

                           378 169,60

                           324 134,53

                           376 916,07

                           369 009,52

                           409 803,32

                           343 753,57

                           Valoarea ajutorului (EUR)

                           273 898,60

                           240 292,53

                           274 014,01

                           268 866,52

                           301 076,32

                           257 259,72

                           Intensitatea ajutorului (%)

                           72,43

                           74,13

                           72,70

                           72,86

                           73,47

                           74,84

               (23)

               Beneficiarul a fost Milchwirtschaftlicher Verein Allgäu-Schwaben e. V., o întreprindere mijlocie (5) (denumită în continuare: „IMM”). Rezultatele cercetării au fost prezentate în cadrul unor diverse evenimente naționale și internaționale, precum și în numeroase reviste științifice naționale și internaționale (6).

      BY 12 – „Entwicklung einer anti-listeriellen, frühen Oberflächenreifungskultur für geschmierte Käse” (Dezvoltarea unei substanțe de maturare antilisteriale pentru brânză):

               (24)

               În scrisoarea sa din 20 septembrie 2013, Germania a explicat că, inițial, prezentase o descriere eronată a proiectului care a fost luată în considerare în sensul deciziei de inițiere a procedurii. Această greșeală s-a produs din cauza unei confuzii cu un alt proiect cu titlu similar, care a fost finanțat integral din fonduri private. Germania a furnizat noi informații cu privire la proiectul finanțat din taxa pe lapte, după cum urmează:

               (25)

               Proiectul a vizat identificarea de legături între Listeria monocytogenes și bacteriile roșii de lubrifiere utilizate în maturare. Proiectul a vizat o cercetare microbiană de bază. La final, s-a demonstrat existența unui potențial inhibitor extraordinar al unor tulpini de Pichia norvegensis împotriva Listeria monocytogenes – o descoperire pentru care nu existau descrieri științifice anterioare. Rezultatul nu a putut fi utilizat imediat în producția de brânză, deoarece natura moleculară subiacentă a principiului inhibitor a trebuit clarificată în detaliu.

               (26)

               Proiectul a fost realizat în perioada 2006-2008. Bugetul proiectului a fost de 30 000 EUR. Proiectul a fost finanțat integral din taxa pe lapte.

               (27)

               Beneficiarul a fost Technische Universität München, o entitate publică de învățământ superior fără scop lucrativ.

      BY 13 – „Überwachung von antimikrobiellen Rückständen der Milch – Etablierung des neuen Biosensor-Systems MCR3 für Routineuntersuchungen in der Praxis” (Monitorizarea reziduurilor antimicrobiene în lapte – stabilirea noului sistem biosenzor MCR3 pentru testarea de rutină în practică:

               (28)

               Proiectul a fost realizat în anii 2010 și 2011. Costurile eligibile s-au ridicat la 73 234,58 EUR. Ajutorul a fost acordat în 2010 și provenea din două surse: din taxa pe lapte și din bugetul landului Bavaria (Cluster Ernährung). Valoarea ajutorului plătit din taxa pe lapte a fost de 26 500 EUR, iar valoarea ajutorului plătit din Cluster Ernährung a fost de 26 500 EUR. Prin urmare, intensitatea ajutorului a fost de 72,4 %.

               (29)

               Beneficiarul a fost Milchprüfring Bayern e. V., un IMM (7). Rezultatele cercetării au fost prezentate în cadrul unor diverse evenimente naționale și internaționale, precum și în numeroase reviste științifice naționale și internaționale (8).

         4.   EVALUAREA EXISTENȚEI AJUTORULUI DE STAT

               (30)

               În decizia de inițiere a procedurii, Comisia a fost de opinie că submăsurile păreau să prezinte toate caracteristicile unui ajutor de stat.

               (31)

               Articolul 107 alineatul (1) din TFUE prevede că orice ajutor acordat de un stat membru sau prin intermediul resurselor de stat, sub orice formă, care denaturează sau amenință să denatureze concurența prin favorizarea anumitor întreprinderi sau a producției anumitor bunuri și care afectează comerțul între statele membre este incompatibil cu piața internă.

         4.1.   Ajutoare acordate de stat sau prin intermediul resurselor de stat

               (32)

               Ajutorul a fost acordat în principal din taxa pe lapte. În cazul submăsurii BY13, ajutorul a fost acordat și din bugetul landului Bavaria.

               (33)

               Resursele financiare care provin din bugetul landului Bavaria constituie resurse de stat. Resursele financiare care provin din taxa pe lapte sunt, de asemenea, considerate resurse de stat în sensul articolului 107 alineatul (1) din TFUE din motivele enunțate mai jos.

               (34)

               Potrivit jurisprudenței constante, nu este necesar să se facă distincție între cazurile în care ajutorul este acordat direct de către stat și cele în care ajutorul este acordat prin intermediul unui organism public sau privat, desemnat sau înființat de statul respectiv. Cu toate acestea, pentru ca avantajele să poată fi calificate drept ajutoare de stat în sensul articolului 107 alineatul (1) din TFUE, ele trebuie, pe de o parte, să fie acordate direct sau indirect prin intermediul resurselor de stat și, pe de altă parte, să fie imputabile statului.

               (35)

               În ceea ce privește măsurile descrise mai sus, este evident faptul că taxa este colectată pe baza unei legi federale, MFG, coroborate cu Regulamentul bavarez privind taxa pe lapte.

               (36)

               Concret, articolul 22 alineatul (1) prima teză din MFG prevede că guvernele landurilor, în urma consultării cu asociațiile sau cu organizațiile profesionale ale landurilor, pot colecta taxe în comun de la exploatațiile de producere a laptelui, din centrele de colectare a laptelui și din unitățile de producere a smântânii din lapte pentru a promova sectorul produselor lactate.

               (37)

               Potrivit articolului 22 alineatul (1) a doua teză din MFG, guvernele landurilor pot, în cazul în care li se solicită acest lucru de către asociații sau organizații profesionale, să colecteze taxe în comun de până la 0,2 cenți pe kilogram de lapte livrat. Prin urmare, în mod clar, guvernele landurilor sunt suverane în ceea ce privește colectarea taxei.

               (38)

               Temeiul juridic care stă la baza colectării taxei pe lapte în Bavaria este reprezentat de Regulamentul bavarez privind taxa pe lapte care reglementează modalitățile detaliate, inclusiv valoarea taxei. În consecință, colectarea taxei pe lapte este reglementată de guvernul bavarez, adică de către stat. Această concluzie nu este afectată de faptul că reglementarea în cauză este emisă în urma consultării cu asociațiile respective ale landurilor care reprezintă sectorul produselor lactate.

               (39)

               În cazul de față, taxa se colectează de la întreprinderi private-exploatații de producere a laptelui. Veniturile din această taxă sunt integrate în bugetul Bavariei înainte de a fi utilizate pentru finanțarea submăsurilor de cercetare. Prin urmare, taxa este considerată ca fiind sub control public.

               (40)

               Comisia concluzionează că măsurile finanțate din fondul alimentat de taxa pe lapte sunt acordate din resursele statului și sunt imputabile statului.

         4.2.   Întreprinderi/Avantaj selectiv

               (41)

               Beneficiarii au fost următoarele entități: Technische Universität München (submăsura BY 2 și BY 12), Milchwirtschaftlicher Verein Allgäu-Schwaben e. V. (submăsura BY 11) și Milchprüfring Bayern e. V. (submăsura BY 13).

               (42)

                  Technische Universität München este o organizație publică de cercetare. În cazul submăsurii BY 2, Technische Universität München trebuie considerată întreprindere pentru că a realizat o activitate economică, și anume cercetare pe bază de contract în domeniul agricol, cu scopul de a oferi rezultate practice care să fie utilizate în producția de lapte de către fermierii producători de lapte și exploatațiile de producere a laptelui. Natura economică a activității este evidențiată de faptul că întreprinderile private (grupul de întreprinderi Theo Miller, a se vedea considerentul 18) au fost, de asemenea, implicate în finanțarea proiectului de cercetare. Se poate concluziona că organizația de cercetare a realizat activități de cercetare pe bază de contract și a furnizat rezultatele cercetării întreprinderilor.

               (43)

               În cazul submăsurii BY 12, Technische Universität München nu trebuie considerată întreprindere pentru că a realizat o activitate fără caracter economic, și anume a efectuat lucrări independente de cercetare pentru a dobândi cunoștințe mai aprofundate în domeniul microbian. Astfel cum s-a subliniat în considerentul 24, Germania a prezentat informații noi privind această submăsură care nu a fost evaluată în decizia de inițiere a procedurii. Potrivit noilor informații, proiectul de cercetare în cadrul submăsurii BY 12 este o cercetare independentă, și anume o cercetare de bază în domeniul microbian, fără implementare directă în practică.

               (44)

               Milchwirtschaftlicher Verein Allgäu-Schwaben e. V. (submăsura BY 11) și Milchprüfring Bayern e. V. (submăsura BY 13) sunt forme de organizare a reprezentanților producătorilor de lapte și a sectorului laptelui din Bavaria, cu caracter juridic privat, care realizează diferite activități și servicii economice pe bază de contract care sunt de interes pentru producătorii de lapte, unitățile de prelucrare a laptelui și alți operatori economici din sectorul produselor lactate din Bavaria. În cazul submăsurilor BY 11 și BY 13, aceste entități au realizat activități de cercetare pe bază de contract în domeniul agricol, cu scopul de a oferi rezultate practice care să fie utilizate în producția de lapte de către fermierii producători de lapte și exploatațiile de producere a laptelui. Acestea sunt calificate ca IMM-uri de către Germania.

               (45)

               Cei trei beneficiari selectați, în calitate de întreprinderi, au beneficiat de un avantaj selectiv, întrucât costurile proiectului care sunt incluse în activitatea lor economică și care, în mod normal, trebuiau suportate din bugetul propriu, au fost acoperite prin mijloace provenite din bugetul de stat și din taxa pe lapte.

         4.3.   Denaturarea concurenței și efectul asupra schimburilor comerciale

               (46)

               Curtea de Justiție a susținut în mod constant faptul că intensificarea poziției concurențiale a unei întreprinderi ca urmare a acordării unui ajutor de stat distorsionează, în general, concurența cu alte întreprinderi concurente care nu ar beneficia de acest ajutor (9). Mai mult, ajutorul pentru o întreprindere care își desfășoară activitatea pe o piață deschisă comerțului în interiorul Uniunii este susceptibil să afecteze schimburile comerciale dintre statele membre (10). În perioada 2001-2012, s-au desfășurat schimburi comerciale substanțiale în cadrul Uniunii cu produse agricole. De exemplu, importurile și exporturile de produse încadrate la poziția 0401 din Nomenclatura combinată (lapte și smântână din lapte, neconcentrate, fără adaos de zahăr sau alți îndulcitori) (11) au fost în valoare de 1,2 miliarde EUR și, respectiv, de 957 milioane EUR în 2011 (12).

               (47)

               Submăsurile evaluate în prezenta decizie au scopul de a sprijini activitățile de cercetare industrială pe bază de contract în sectorul agricol, în special în sectorul produselor lactate. Având în vedere nivelul important al schimburilor comerciale cu produse lactate, se poate presupune așadar că submăsurile în cauză denaturează sau amenință să denatureze concurența și că ele afectează schimburile comerciale dintre statele membre.

         4.4.   Concluzii asupra existenței unui ajutor

               (48)

               Prin urmare, se poate concluziona că submăsurile BY 2, BY 11 și BY 13 se califică drept ajutor de stat în sensul articolului 107 alineatul (1) din TFUE, în timp ce submăsura BY 12 nu se califică drept ajutor de stat, deoarece beneficiarul nu a realizat o activitate economică.

         5.   EVALUAREA LEGALITĂȚII AJUTORULUI

               (49)

               În conformitate cu articolul 108 alineatul (3) din TFUE, statele membre au obligația de a informa Comisia cu privire la orice plan de acordare a unui ajutor și nu pun în aplicare acest ajutor până când Comisia nu îl autorizează ca fiind compatibil (clauza de standstill). Germania nu a informat Comisia cu privire la submăsurile BY 2, BY 11 și BY 13 înainte de punerea lor în aplicare.

               (50)

               Submăsurile BY 2, BY 11 și BY 13 constituie un ajutor nou în sensul articolului 1 litera (c) din Regulamentul (UE) 2015/1589. Nu este îndeplinit niciunul dintre criteriile ajutorului existent. În special, ajutorul nu este existent în sensul articolului 1 litera (b) punctul (i) din Regulamentul (UE) 2015/1589 deoarece a fost pus în aplicare după intrarea în vigoare a TFUE (submăsura BY 2 a fost pusă în aplicare în 2008, submăsura BY 11 a fost pusă în aplicare în 2002, iar submăsura BY 13 a fost pusă în aplicare în 2010), iar termenul de prescripție de 10 ani nu a expirat (termenul de prescripție a fost întrerupt la 28 noiembrie 2011, a se vedea considerentul 152 din decizia de inițiere a procedurii).

               (51)

               În consecință, deoarece Comisia nu a fost informată cu privire la aceste ajutoare noi înainte de punerea lor în aplicare, ele sunt ilegale.

         6.   EXAMINAREA COMPATIBILITĂȚII SUBMĂSURILOR

               (52)

               Conform articolului 107 alineatul (3) litera (c) din TFUE, ajutorul pentru facilitarea dezvoltării anumitor activități economice sau a anumitor zone economice poate fi considerat compatibil cu piața internă în cazul în care nu afectează în mod nefavorabil condițiile schimburilor comerciale într-o măsură care contravine interesului comun.

               (53)

               În conformitate cu avizul Comisiei privind stabilirea normelor aplicabile evaluării ajutorului de stat ilegal (13), orice ajutor ilegal, adică ajutorul pus în aplicare prin încălcarea articolului 108 alineatul (3) din TFUE, trebuie evaluat în conformitate cu normele aplicabile la momentul acordării ajutorului.

               (54)

               Au fost adoptate orientări specifice pentru ajutoarele pentru cercetare. Ajutorul acordat în perioada 28 noiembrie 2001-31 decembrie 2006 trebuie evaluat în temeiul Cadrului comunitar privind ajutoarele de stat pentru cercetare și dezvoltare (14) (denumit în continuare: „Cadrul comunitar 1996”). Ajutorul acordat după 1 ianuarie 2007 trebuie evaluat în temeiul Cadrului comunitar pentru ajutoarele de stat pentru cercetare, dezvoltare și inovare (15) (denumit în continuare: „Cadrul comunitar 2007-2013”).

               (55)

               Submăsurile BY 2, BY 11 și BY 13 se califică drept cercetare industrială, astfel cum este definită în anexa I a doua liniuță la Cadrul comunitar 1996 și la punctul 2.2 litera (f) din Cadrul comunitar 2007-2013, întrucât aceste submăsuri au vizat îmbunătățiri semnificative și dobândirea de cunoștințe cu privire la produsele lactate și la procesele de producție și au avut implicații practice pentru sectorul produselor lactatelor. Rezultatele acestor proiecte de cercetare au putut fi utilizate în mod direct de către întreprinderile din sectorul produselor lactate în ciclurile lor de producție, întrucât au vizat obținerea unei calități mai bune a produselor fabricate din lapte. De exemplu, proiectul de cercetare în cadrul submăsurii BY 2 privind creșterea conținutului de proteine din lapte și întreprinderile private care au fost implicate direct în acest proiect; proiectul de cercetare în cadrul submăsurii BY 11 privind analiza modernă a calității laptelui și proiectul de cercetare în cadrul submăsurii BY 13 privind stabilirea noului sistem biosenzor pentru testarea de rutină în practică.

               (56)

               Compatibilitatea costurilor eligibile a fost deja evaluată în mod favorabil în decizia de inițiere a procedurii (a se vedea considerentele 203 și 209 din decizia de inițiere a procedurii). În consecință, rămâne de evaluat intensitatea ajutorului (a se vedea considerentele 204, 205, 210 și 211 din decizia de inițiere a procedurii) (a se vedea considerentul 5 din prezenta decizie).

      Submăsura BY 2

               (57)

               Submăsura BY 2 trebuie evaluată în temeiul Cadrului comunitar 2007-2013, întrucât ajutorul a fost acordat pentru perioada 2008-2012.

               (58)

               În conformitate cu punctul 5.1.2 litera (b) din Cadrul comunitar 2007-2013, pentru cercetarea industrială este permisă o intensitate a ajutorului de până la 50 %. Intensitatea ajutorului pentru submăsura BY 2 a fost de 25 % (a se vedea considerentul 19 din prezenta decizie) fiind, astfel, în limita legală admisă.

               (59)

               Prin urmare, se poate concluziona că submăsura BY 2 este compatibilă cu piața internă deoarece este respectată intensitatea ajutorului specificată la punctul 5.1.2 litera (b) din Cadrul comunitar 2007-2013.

      Submăsura BY 11

               (60)

               Întrucât submăsura BY 11 a fost acordată în perioada 2002 ± 2011, ajutorul respectiv trebuie evaluat în temeiul ambelor orientări pentru ajutoarele pentru cercetare: Cadrul Comunitar 1996 pentru perioada de punere în aplicare 28 noiembrie 2001-31 decembrie 2006 și Cadrul comunitar 2007-2013 pentru perioada de punere în aplicare 1 ianuarie 2007-31 decembrie 2011.

               (61)

               În perioada de punere în aplicare 28 noiembrie 2001-31 decembrie 2006, intensitatea ajutorului admisă pentru cercetarea industrială a fost de 50 % (punctul 5.3 din Cadrul comunitar 1996). Se admit 10 puncte procentuale suplimentare dacă ajutorul este acordat unui IMM (punctul 5.10.1 din Cadrul comunitar 1996). Se admite o altă majorare cu 10 puncte procentuale dacă rezultatele proiectului sunt diseminate și publicate pe scară largă [punctul 5.10.4 litera (c) din Cadrul comunitar din 1996]. Ajutorul acordat în cadrul submăsurii BY 11 respectă aceste norme privind intensitatea ajutoarelor, deoarece ajutorul respectiv a fost acordat IMM-urilor, rezultatele au fost prezentate în cadrul diferitelor evenimente și publicații științifice internaționale și naționale, iar ajutorul a reprezentat mai puțin de 70 % din costurile eligibile (a se vedea considerentul 22 și tabelul 2 din prezenta decizie).

               (62)

               În perioada de punere în aplicare 1 ianuarie 2007-31 decembrie 2011, intensitatea ajutorului admisă pentru cercetarea industrială a fost de 50 % [punctul 5.1.2 litera (b) din Cadrul comunitar 2007-2013]. Se admit 10 puncte procentuale suplimentare dacă ajutorul este acordat unui IMM [punctul 5.1.3 litera (a) din Cadrul comunitar 2007-2013]. Se admite o altă majorare cu 15 puncte procentuale până la o intensitate maximă a ajutorului de 80 % dacă rezultatele proiectului sunt diseminate și publicate pe scară largă [punctul 5.1.3 litera (c) din Cadrul comunitar 2007-2013]. Ajutorul acordat în cadrul submăsurii BY 11 respectă aceste norme privind intensitatea ajutoarelor, deoarece ajutorul respectiv a fost acordat IMM-urilor, rezultatele au fost prezentate în cadrul diferitelor evenimente și publicații științifice internaționale și naționale, iar ajutorul a reprezentat mai puțin de 75 % din costurile eligibile (a se vedea considerentul 21 și tabelul 3 din prezenta decizie).

               (63)

               Beneficiarul, Milchwirtschaftlicher Verein Allgäu-Schwaben e. V, se califică drept IMM, întrucât numărul său de angajați și cifra de afaceri anuală sunt inferioare pragurilor stabilite în Recomandarea Comisiei din 6 mai 2003 privind definirea microîntreprinderilor și a întreprinderilor mici și mijlocii (16) (a se vedea considerentul 23). Lista diferitelor evenimente și publicații științifice internaționale și naționale la care face referire același considerent menționează aproximativ 38 de prezentări publice și 29 de publicații.

      Submăsura BY 13

               (64)

               Submăsura BY 13 trebuie evaluată în temeiul Cadrului comunitar 2007-2013, întrucât ajutorul a fost acordat în 2010.

               (65)

               Intensitatea ajutorului admisă pentru cercetarea industrială a fost de 50 % [punctul 5.1.2 litera (b) din Cadrul comunitar 2007-2013]. Se admit 10 puncte procentuale suplimentare dacă ajutorul este acordat unui IMM [punctul 5.1.3 litera (a) din Cadrul comunitar 2007-2013]. Se admite o altă majorare cu 15 puncte procentuale până la o intensitate maximă a ajutorului de 80 % dacă rezultatele proiectului sunt diseminate și publicate pe scară largă [punctul 5.1.3 litera (c) din Cadrul comunitar 2007-2013]. Ajutorul acordat în cadrul submăsurii BY 13 respectă aceste norme privind intensitatea ajutoarelor, deoarece ajutorul respectiv a fost acordat IMM-urilor, rezultatele au fost prezentate în cadrul diferitelor evenimente și publicații științifice internaționale și naționale, iar ajutorul a reprezentat mai puțin de 75 % din costurile eligibile (a se vedea considerentele 26 și 27 din prezenta decizie).

               (66)

               Beneficiarul, Milchprüfring Bayern e. V, se califică drept IMM, întrucât numărul său de angajați și cifra de afaceri anuală sunt inferioare pragurilor stabilite în Recomandarea Comisiei din 6 mai 2003 privind definirea microîntreprinderilor și a întreprinderilor mici și mijlocii (17) (a se vedea considerentul 29). Lista diferitelor evenimente și publicații științifice internaționale și naționale la care face referire același considerent menționează aproximativ 12 prezentări publice și 12 publicații.

      Concluzii privind compatibilitatea submăsurilor de ajutor

               (67)

               Prin urmare, se poate concluziona că submăsurile BY 2, BY 11 și BY 13 sunt compatibile cu piața internă,

         ADOPTĂ PREZENTA DECIZIE:
   Articolul 1
   Submăsura BY 12 nu constituie ajutor de stat în sensul articolului 107 alineatul (1) din TFUE.
   Articolul 2
   Ajutorul de stat acordat în mod ilegal de Germania în perioada 28 noiembrie 2001-31 decembrie 2012 pentru submăsurile BY 2, BY 11 și BY 13, cu încălcarea articolului 108 alineatul (3) din TFUE, este compatibil cu piața internă în temeiul articolului 107 alineatul (3) litera (c) din TFUE.
   Articolul 3
   Prezenta decizie se adresează Republicii Federale Germania.

      Adoptată la Bruxelles, 24 martie 2017.

            Pentru Comisie

         Phil HOGAN

            Membru al Comisiei

      (1)  JO C 7, 10.1.2014, p. 8.

      (2)  Regulamentul (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene (JO L 248, 24.9.2015, p. 9).

      (3)  C(2013) 4457 final, rectificată prin scrisoarea din 16 decembrie 2013 [C(2013) 9021 final].

      (4)  A se vedea trimiterea de la nota de subsol 1.

      (5)  Potrivit informațiilor transmise de Germania, beneficiarul a avut, în anul 2011, 154 de angajați și a înregistrat o cifră de afaceri anuală de 9,05 milioane EUR.

      (6)  Lista publicațiilor transmisă de Ministerul Agriculturii din Bavaria este înregistrată la Comisie sub numărul Ref. Ares (2016)503557 – 22 septembrie 2016.

      (7)  Potrivit informațiilor prezentate de Germania, beneficiarul a avut, în anul 2011, 158 de angajați și a înregistrat o cifră de afaceri de 14,6 milioane EUR.

      (8)  Lista publicațiilor transmisă de Ministerul Agriculturii din Bavaria este înregistrată la Comisie sub numărul Ref. Ares (2016)503557 – 22 septembrie 2016.

      (9)  Hotărârea din 17 septembrie 1980 în cauza Philip Morris Holland BV/Comisia, C-730/79, EU:C:1980:209, punctele 11 și 12.

      (10)  A se vedea, în special, Hotărârea din 13 iulie 1988 în cauza Republica Franceză/Comisia, C-102/87, EU:C:1988:391.

      (11)  Regulamentul de punere în aplicare (UE) nr. 927/2012 al Comisiei din 9 octombrie 2012 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 304, 31.10.2012, p. 1).

      (12)  Sursa: Eurostat.

      (13)  Comunicarea Comisiei privind stabilirea normelor aplicabile pentru evaluarea ajutorului de stat ilegal (JO C 119, 22.5.2002, p. 22).

      (14)  Cadrul comunitar privind ajutoarele de stat pentru cercetare și dezvoltare (JO C 45, 17.2.1996, p. 5).

      (15)  Cadrul comunitar pentru ajutoarele de stat pentru cercetare, dezvoltare și inovare (JO C 323, 30.12.2006, p. 1).

      (16)  JO L 124, 20.5.2003, p. 36.

      (17)  JO L 124, 20.5.2003, p. 36.


title: 2010/491/CE: Decizia Consiliului din 27 iulie 2009 privind semnarea, în numele Comunității, a Acordului între Comunitatea Europeană, pe de o parte, și Confederația Elvețiană și Principatul Liechtenstein, pe de altă parte, privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene

text:
               16.9.2010

               RO

               Jurnalul Oficial al Uniunii Europene

               L 243/66

         DECIZIA CONSILIULUI
   din 27 iulie 2009
   privind semnarea, în numele Comunității, a Acordului între Comunitatea Europeană, pe de o parte, și Confederația Elvețiană și Principatul Liechtenstein, pe de altă parte, privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene
   (2010/491/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 62 alineatul (2) litera (a) și articolul 66, coroborate cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               Articolul 21 alineatul (3) din Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene (1) prevede țările asociate la punerea în aplicare, asigurarea respectării și dezvoltarea acquis-ului Schengen, în vederea participării acestora la activitățile agenției respective. Modalitățile de participare urmează a fi precizate în viitoarele acorduri care urmează a fi încheiate între Comunitatea Europeană și țările în cauză.

               (2)

               În urma autorizării acordate Comisiei în data de 11 martie 2008, au fost încheiate negocierile cu Confederația Elvețiană și cu Principatul Liechtenstein în vederea unui acord privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene.

               (3)

               Sub rezerva încheierii sale la o dată ulterioară, acordul parafat la 19 ianuarie 2009 ar trebui să fie semnat și ar trebui să fie aprobate declarațiile comune.

               (4)

               În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, care nu este obligatorie pentru aceasta și nu i se aplică. Deoarece prezenta decizie se întemeiază pe acquis-ul Schengen în temeiul dispozițiilor titlului IV din partea a treia a Tratatului de instituire a Comunității Europene, Danemarca decide, în conformitate cu articolul 5 din protocolul menționat, în termen de șase luni de la data adoptării prezentei decizii, dacă o va transpune în dreptul său intern.

               (5)

               Prezenta decizie reprezintă o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (2). În consecință, Regatul Unit nu participă la adoptarea prezentei decizii, care nu este obligatorie pentru aceasta și nu i se aplică.

               (6)

               Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (3). Prin urmare, Irlanda nu participă la adoptarea prezentei decizii, care nu este obligatorie pentru aceasta și nu i se aplică,

         DECIDE:
   Articolul 1
   Prin prezenta se aprobă, în numele Comunității, semnarea Acordului între Comunitatea Europeană, pe de o parte, și Confederația Elvețiană și Principatul Liechtenstein, pe de altă parte, privind modalitățile de participare a statelor respective la activitățile Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene, precum și a declarațiilor comune, sub rezerva încheierii acordului.
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul în numele Comunității, sub rezerva încheierii acestuia.

      Adoptată la Bruxelles, 27 iulie 2009.

            Pentru Consiliu

            Președintele

         C. BILDT

      (1)  JO L 349, 25.11.2004, p. 1.

      (2)  JO L 131, 1.6.2000, p. 43.

      (3)  JO L 64, 7.3.2002, p. 20.


title: Decizia Consiliului de administrație al Europol din 20 martie 2007 de stabilire a normelor care reglementează înțelegerile în scopul asocierii experților terților la activitățile grupurilor de analiză

text:
               29.3.2007

               RO

               Jurnalul Oficial al Uniunii Europene

               C 72/32

      DECIZIA CONSILIULUI DE ADMINISTRAȚIE AL EUROPOL

   din 20 martie 2007
   de stabilire a normelor care reglementează înțelegerile în scopul asocierii experților terților la activitățile grupurilor de analiză
   (2007/C 72/15)
   CONSILIUL DE ADMINISTRAȚIE AL EUROPOL,
   având în vedere Convenția privind constituirea Oficiului European de Poliție (Convenția Europol), astfel cum a fost modificată prin Actul Consiliului din 27 noiembrie 2003, prin care s-a stabilit, în temeiul articolului 43 alineatul (1) din Convenția privind constituirea Oficiului European de Poliție, Protocolul de modificare a acestei Convenții (1), și, în special, articolul 10 alineatul (9),
   având în vedere avizul Organismului Comun de Supraveghere,
   întrucât este sarcina Consiliului de administrație să stabilească, prin votul a două treimi din membrii săi, normele care reglementează înțelegerile în scopul asocierii experților terților la activitățile grupurilor de analiză,
   ADOPTĂ PREZENTA DECIZIE:
   Articolul 1
   Definiții
   În sensul prezentei decizii:

               (a)

               „grup de analiză ”reprezintă grupul în care sunt reuniți participanții la un proiect de analiză, după cum se menționează în articolul 10 alineatul (2) din Convenția Europol;

               (b)

               „înțelegere ”reprezintă acordul între Europol și o terță parte privind reglementarea asocierii celei din urmă la activitățile unui grup de analiză;

               (c)

               „asocierea ”experților terților la activitățile unui grup de analiză reprezintă faptul că acești experți au dreptul să participe la întâlnirile grupului de analiză, să fie, la cerere, informați de Europol cu privire la evoluția dosarului care face obiectul analizei, să primească și să transmită, în conformitate cu dispozițiile legale aplicabile, rezultatele analizei care privesc terța parte pe care îl reprezintă;

               (d)

               „terță parte ”reprezintă un stat sau un organism terț, așa cum este definit în articolul 10 alineatul (4) din Convenția Europol.

         Articolul 2
   Invitație de asociere la activitățile unui grup de analiză
   Europol poate invita experții terței părți cu care s-a stabilit o înțelegere privitoare la schimbul de informații, inclusiv la transmiterea de date cu caracter personal, precum și la caracterul confidențial al informațiilor schimbate, să se asocieze la activitățile unui grup de analiză. O astfel de invitație poate fi făcută numai cu acordul unanim al membrilor grupului de analiză.
   Articolul 3
   Înțelegeri
   1.   Asocierea experților terțelor părți trebuie reglementată prin înțelegeri între Europol și terțe părți. Aceste înțelegeri, care trebuie să se bazeze pe modelul prezentat în anexa la prezenta decizie, vor fi comunicate Organismului Comun de Supraveghere. Membrii grupului de analiză sunt consultați în cazul în care Europol intenționează să devieze de la modelul de înțelegere.
   2.   În înțelegeri se va stipula că experții asociați ai terței părți vor avea dreptul:

               (a)

               să participe la întâlnirile grupului de analiză și

               (b)

               să fie informați de Europol, la cerere, cu privire la evoluția dosarului care face obiectul analizei și

               (c)

               să primească rezultatele analizei care privesc terța parte pe care o reprezintă; transmiterea rezultatelor se face în conformitate cu articolul 17 alineatul (2) și articolul 18 alineatul (4) din Convenția Europol, cu dispozițiile relevante ale acordurilor de cooperare și confidențialitate, cu articolul 5 alineatul (5) din Actul Consiliului din 12 martie 1999 privind adoptarea normelor de transmitere a datelor cu caracter personal de către Europol unor state și organisme terțe (2), și cu consimțământul prealabil al statului membru care a comunicat datele în cauză; și

               (d)

               să transmită mai departe rezultatele analizei numai cu acordul prealabil al membrilor implicați și cu respectarea dispozițiilor relevante ale acordurilor de cooperare și confidențialitate.

         3.   În înțelegeri se stipulează că acestea se anulează, cu preaviz, fie de către terțe părți, fie de către Europol, și că anularea intră în vigoare numai cu acordul membrilor grupului de analiză. Dacă membrii nu ajung la un consens, Europol notifică anularea înțelegerii la cererea unui singur membru și informează Consiliul de administrație despre aceasta.
   Articolul 4
   Intrarea în vigoare
   Prezenta decizie intră în vigoare la 19 aprilie 2007.

      Adoptată la Haga la 20 martie 2007.

         Hans-Jürgen FÖRSTER

            Președintele Consiliului de administrație

      (1)  JO C 2, 6.1.2004, p. 1.

      (2)  JO C 88, 30.3.1999, p. 1. Act, modificat prin Actul Consiliului din 28 februarie 2002 (JO C 76, 27.3.2002, p. 1).

      ANEXĂ
      MODEL DE ÎNȚELEGERE PRIVIND ASOCIEREA EXPERȚILOR TERȚELOR PĂRȚI LA ACTIVITĂȚILE GRUPURILOR DE ANALIZĂ
      Europol și (denumirea terței părți) (denumite în continuare „părțile”),
      având în vedere Convenția Europol și, în special, articolul 10 alineatul (9),
      având în vedere acordul de cooperare între Europol și (denumirea terței părți) și, în special, dispozițiile legate de caracterul confidențial al informațiilor schimbate,
      SAU:
      având în vedere acordurile de colaborare și confidențialitate între Europol și (denumirea terței părți),
      având în vedere Actul Consiliului din 3 noiembrie 1998 prin care au fost adoptate normele aplicabile dosarelor de analiză Europol (1),
      având în vedere Decizia Consiliului de administrație din (data) de stabilire a normelor care reglementează înțelegerile în scopul asocierii experților terțelor părți la activitățile grupurilor de analiză și, în special, articolul 3 alineatul (1),
      având în vedere ordinul de deschidere a dosarului de analiză YYY,
      întrucât este în interesul statelor membre să asocieze experții (denumirea terței părți) la activitățile grupului de analiză YYY,
      întrucât (denumirea terțelor părți) este direct interesat de analiza realizată de grupul de analiză YYY,
      adoptă prezenta înțelegere:
      Articolul 1
      Definiții
      În sensul prezentei înțelegeri:

                  (a)

                  „asocierea ”experților terțelor părți la activitățile unui grup de analiză înseamnă că acești experți au dreptul să participe la întâlnirile grupului de analiză, să fie informați, la cerere, de Europol cu privire la evoluția dosarului care face obiectul analizei, să primească și să transmită, în conformitate cu dispozițiile legale aplicabile, rezultatele analizei care privesc terța parte pe care o reprezintă;

                  (b)

                  „acord de cooperare ”reprezintă înțelegerea semnată la (data) între Europol și (denumirea terței părți);

                  (c)

                  „acord de confidențialitate ”reprezintă o înțelegere, așa cum este definită în articolul 18 alineatul (6) din Convenția Europol.

            Articolul 2
      Domeniul de aplicare
      1.   XXX (2), din partea (denumirea autorității care îl/îi trimite), se asociază la activitățile grupului de analiză YYY.
      2.   XXX are dreptul:

                  (a)

                  să participe la întâlnirile grupului de analiză și

                  (b)

                  să fie informat/informați de Europol, la cerere, cu privire la evoluția dosarului care face obiectul analizei YYY și

                  (c)

                  să primească rezultatele analizei referitoare la (denumirea terței părți); transmiterea rezultatelor se face în conformitate cu articolul 17 alineatul (2) și articolul 18 alineatul (4) din Convenția Europol, cu dispozițiile relevante ale acordurilor de cooperare și confidențialitate, cu articolul 5 alineatul (5) din Actul Consiliului din 12 martie 1999 de adoptare a normelor de transmitere a datelor cu caracter personal de către Europol unor state și organisme terțe, și cu consimțământul prealabil al statului membru care a comunicat datele în discuție; și

                  (d)

                  să transmită mai departe rezultatele analizei numai cu acordul prealabil al membrilor implicați și cu respectarea dispozițiilor relevante ale acordurilor de cooperare și confidențialitate.

            Articolul 3
      Intrarea în vigoare
      Prezenta înțelegere intră în vigoare la (data).
      Articolul 4
      Încetare
      1.   Prezenta înțelegere își pierde valabilitatea în momentul închiderii dosarului de analiză YYY.
      2.   Prezenta înțelegere poate fi anulată în orice moment, cu preaviz, de către una dintre părți.

         (1)  JO C 26, 30.1.1999, p. 1. Act, modificat ultima dată de (se adaugă trimiterea când se adoptă un nou Act).

         (2)  Numele expertului/experţilor.


title: 2013/421/UE: Decizia Consiliului din 27 iunie 2013 privind poziția care urmează a fi adoptată, în numele Uniunii Europene, în cadrul Comitetului de gestiune al Convenției TIR cu privire la propunerea de modificare a Convenției vamale privind transportul internațional de mărfuri sub acoperirea carnetelor TIR (Convenția TIR din 1975)

text:
               3.8.2013

               RO

               Jurnalul Oficial al Uniunii Europene

               L 209/17

         DECIZIA CONSILIULUI
   din 27 iunie 2013
   privind poziția care urmează a fi adoptată, în numele Uniunii Europene, în cadrul Comitetului de gestiune al Convenției TIR cu privire la propunerea de modificare a Convenției vamale privind transportul internațional de mărfuri sub acoperirea carnetelor TIR (Convenția TIR din 1975)
   (2013/421/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Convenția vamală privind transportul internațional de mărfuri sub acoperirea carnetelor TIR (Convenția TIR) din 14 noiembrie 1975 a fost aprobată, în numele Comunității, prin Regulamentul (CEE) nr. 2112/78 al Consiliului (1) și a intrat în vigoare în Comunitate la 20 iunie 1983 (2).

               (2)

               O versiune consolidată a Convenției TIR a fost publicată ca anexă la Decizia 2009/477/CE a Consiliului (3), în conformitate cu care Comisia publică modificările ulterioare ale Convenției TIR în Jurnalul Oficial al Uniunii Europene, indicând data la care acestea intră în vigoare.

               (3)

               În urma unor deliberări de lungă durată, în octombrie 2011, Grupul de lucru al Comisiei Economice pentru Europa a Organizației Națiunilor Unite (CEE-ONU) pe aspecte vamale care vizează transportul a decis că sunt necesare anumite modificări ale Convenției TIR. Acestea se referă la articolul 6 din Convenția TIR și la introducerea unei părți noi, partea III, în anexa 9 la Convenția TIR, care să stabilească condițiile și cerințele pe care trebuie să le îndeplinească o organizație internațională care este autorizată să își asume responsabilitatea organizării și funcționării eficace a unui sistem internațional de garanții, să tipărească și să distribuie carnete TIR.

               (4)

               Modificările Convenției TIR propuse introduc o definiție a organizației internaționale și stabilesc în mod clar procesul de autorizare a acesteia. Introducerea unei părți noi, partea III, în anexa 9 vine în completarea scopului urmărit de această anexă prin definirea clară a rolurilor și a responsabilităților tuturor părților implicate în sistemul TIR și va crește astfel transparența gestionării acestui sistem. Introducerea condițiilor și cerințelor respective în textul juridic al Convenției TIR va simplifica, de asemenea, textul acordului scris încheiat între CEE-ONU și organizația internațională în conformitate cu nota explicativă 0.6.2 bis 2 la articolul 6 alineatul (2) al Convenției TIR.

               (5)

               Delegații tuturor statelor membre și-au exprimat avizul favorabil cu privire la propunerea de modificare în cadrul Comitetului pentru legislație vamală (Comitetul de coordonare Geneva).

               (6)

               În cadrul celei de a cinzeci și treia sesiuni, care a avut loc în februarie 2012, Comitetul de gestiune al Convenției TIR a adoptat modificările propuse ale Convenției TIR, sub rezerva finalizării procedurilor interne ale Uniunii.

               (7)

               La 5 iulie 2012, Comitetul de gestiune a transmis Secretarului General, în conformitate cu articolul 59 alineatele (1) și (2) din Convenția TIR, propunerile de modificare a articolului 6 alineatul (2 bis) și a anexei 9 la Convenția TIR, adoptate în cadrul celei de a cinzeci și treia sesiuni care a avut loc la Geneva la 9 februarie 2012. La 10 iulie 2012, Secretarul General a emis notificarea de depozitar C.N.358.2012.TREATIES, prin care informează că, dacă până la 10 iulie 2013 niciuna dintre părțile contractante nu ridică obiecții cu privire la modificările propuse, acestea vor intra în vigoare la 10 octombrie 2013.

               (8)

               Prin urmare, este necesar să fie stabilită poziția ce va fi adoptată în numele Uniunii în legătură cu propunerea de modificare,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii Europene în cadrul Comitetului de gestiune al Convenției TIR se bazează pe propunerea de anexă a Comitetului de gestiune atașată la prezenta decizie.
   Modificările convenției se publică de către Comisie în Jurnalul Oficial al Uniunii Europene cu precizarea datei intrării în vigoare a acestora.
   Articolul 2
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Bruxelles, 27 iunie 2013.

            Pentru Consiliu

            Președintele

         E. GILMORE

      (1)  JO L 252, 14.9.1978, p. 1.

      (2)  JO L 31, 2.2.1983, p. 13.

      (3)  JO L 165, 26.6.2009, p. 1.

      ANEXĂ
      La articolul 6 se introduce un nou alineat, după cum urmează:

         Articolul 6 alineatul (2 bis)

      Se modifică alineatul (2 bis) după cum urmează:

         „(2 bis)   O organizație internațională este autorizată de către Comitetul de gestiune să își asume responsabilitatea organizării și funcționării eficace a unui sistem internațional de garanții. Autorizația este acordată atât timp cât organizația îndeplinește condițiile și cerințele stabilite în anexa 9 partea III. Comitetul de gestiune poate revoca autorizația în situația în care aceste condiții și cerințe nu mai sunt îndeplinite.”

      În anexa 9 se introduce o nouă parte, partea III, cu următorul text:

         Anexa 9 partea III

      Se introduce o parte nouă, partea III, după cum urmează:

         „Autorizarea unei organizații internaționale, astfel cum se menționează la articolul 6, de a-și asuma responsabilitatea organizării și funcționării eficace a unui sistem internațional de garanții și de a tipări și distribui carnete TIR
         Condiții și cerințe

                     1.

                     Condițiile și cerințele care trebuie îndeplinite de o organizație internațională pentru a fi autorizată de către Comitetul de gestiune, în conformitate cu articolul 6 alineatul (2 bis) din Convenție, să își asume responsabilitatea organizării și funcționării eficace a unui sistem internațional de garanții și să tipărească și să distribuie carnete TIR sunt:

                                 (a)

                                 dovada capacității profesionale și a solidității financiare în vederea organizării și funcționării eficace a unui sistem internațional de garanții, precum și dovada capacității logistice pentru îndeplinirea obligațiilor care îi revin în temeiul Convenției, prin transmiterea anuală a situațiilor financiare consolidate care au făcut obiectul unui audit corespunzător efectuat de către auditori independenți recunoscuți la nivel internațional;

                                 (b)

                                 lipsa unor abateri și încălcări grave sau repetate ale legislației vamale ori fiscale.

                     2.

                     În temeiul autorizației, organizația internațională:

                                 (a)

                                 furnizează părților contractante la Convenția TIR, prin intermediul asociațiilor naționale afiliate la organizația internațională, copii certificate ale contractului de garanție globală, precum și dovada acoperirii garanției;

                                 (b)

                                 furnizează organismelor competente ale Convenției TIR informații privind normele și procedurile prevăzute pentru eliberarea carnetelor TIR de către asociațiile naționale;

                                 (c)

                                 furnizează anual organismelor competente ale Convenției TIR date privind cererile de despăgubire depuse, pendinte, plătite sau soluționate fără plată;

                                 (d)

                                 furnizează organismelor competente ale Convenției TIR informații complete privind funcționarea sistemului TIR, în special, dar fără a se limita la acestea, informații prompte și bine fundamentate referitoare la tendințele privind numărul de operațiuni TIR nefinalizate, cererile de despăgubire depuse, pendinte, plătite sau soluționate fără plată care ar putea da naștere la îngrijorări în ceea ce privește buna funcționare a sistemului TIR sau care ar putea duce la dificultăți în funcționarea continuă a sistemului internațional de garanții;

                                 (e)

                                 furnizează organismelor competente ale Convenției TIR date statistice privind numărul de carnete TIR distribuite către fiecare parte contractantă, defalcate pe tipuri;

                                 (f)

                                 furnizează Comitetului executiv TIR date privind prețul de distribuție practicat de organizația internațională pentru fiecare tip de carnet TIR;

                                 (g)

                                 ia toate măsurile necesare pentru reducerea riscului de falsificare a carnetelor TIR;

                                 (h)

                                 aplică măsurile corective adecvate în situațiile în care au fost identificate probleme sau deficiențe ale carnetului TIR și le raportează Comitetului executiv TIR;

                                 (j)

                                 participă pe deplin în cazurile în care Comitetul executiv TIR este chemat să faciliteze soluționarea litigiilor;

                                 (k)

                                 se asigură că orice problemă care implică activități frauduloase sau alte dificultăți în ceea ce privește aplicarea Convenției TIR este adusă imediat la cunoștința Comitetului executiv TIR;

                                 (l)

                                 gestionează sistemul de control al carnetelor TIR, prevăzut în anexa 10 la Convenție, împreună cu asociațiile naționale garante afiliate la organizația internațională și cu autoritățile vamale și informează părțile contractante și organismele competente ale Convenției cu privire la problemele identificate în sistem;

                                 (m)

                                 furnizează organismelor competente ale Convenției TIR statistici și date cu privire la performanța părților contractante în ceea ce privește sistemul de control prevăzut în anexa 10;

                                 (n)

                                 încheie, cu cel puțin două luni înainte de data provizorie de intrare în vigoare sau de reînnoire a autorizației acordate în conformitate cu articolul 6 alineatul (2 bis) din Convenție, un acord scris cu secretariatul Comisiei Economice pentru Europa a Organizației Națiunilor Unite, mandatată de către Comitetul de gestiune și acționând în numele acestuia, care include acceptarea atribuțiilor sale prevăzute la prezentul punct.

                     3.

                     Atunci când organizația internațională este informată de către o asociație garantă cu privire la o cerere de despăgubire, organizația internațională comunică în termen de trei (3) luni asociației garante poziția sa referitoare la cerere.

                     4.

                     Toate informațiile obținute, în mod direct sau indirect, de către organizația internațională în temeiul Convenției, care sunt prin natura lor confidențiale sau sunt furnizate cu titlu confidențial, intră sub incidența obligației de păstrare a secretului profesional, nu trebuie utilizate sau prelucrate în scop comercial sau în alte scopuri decât cele pentru care au fost furnizate și nu trebuie comunicate unei terțe părți fără autorizarea explicită a persoanei sau a autorității care le-a furnizat. Totuși, aceste informații pot fi divulgate fără permisiune autorităților competente ale părților contractante la Convenție, în cazul în care există o autorizație sau o obligație în acest sens în temeiul dispozițiilor din legislația națională sau internațională sau în cadrul procedurilor judiciare. Divulgarea sau comunicarea informațiilor se efectuează cu respectarea integrală a dispozițiilor în vigoare privind protecția datelor.

                     5.

                     Comitetul de gestiune are dreptul de a revoca autorizația acordată în conformitate cu articolul 6 alineatul (2 bis) în caz de nerespectare a condițiilor și cerințelor sus-menționate. În cazul în care Comitetul de gestionare decide să revoce autorizația, decizia intră în vigoare cel mai devreme la șase (6) luni de la data revocării.

                     6.

                     Autorizarea unei organizații internaționale în condițiile prevăzute mai sus nu aduce atingere responsabilităților și obligațiilor respectivei organizații prevăzute de Convenție.”


title: Decizia (UE) 2017/1003 a Comisiei din 13 iunie 2017 privind importul în regim de scutire de taxe vamale al mărfurilor care urmează a fi distribuite sau puse gratuit la dispoziția victimelor cutremurelor care s-au produs în august și în octombrie 2016 în Italia [notificată cu numărul C(2017) 3865]

text:
               15.6.2017

               RO

               Jurnalul Oficial al Uniunii Europene

               L 152/3

         DECIZIA (UE) 2017/1003 A COMISIEI
   din 13 iunie 2017
   privind importul în regim de scutire de taxe vamale al mărfurilor care urmează a fi distribuite sau puse gratuit la dispoziția victimelor cutremurelor care s-au produs în august și în octombrie 2016 în Italia

         [notificată cu numărul C(2017) 3865]

   (Numai textul în limba italiană este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1186/2009 al Consiliului din 16 noiembrie 2009 de instituire a unui regim comunitar de scutiri de taxe vamale (1), în special articolul 76,
   având în vedere cererea înaintată de Republica Italiană datată 14 martie 2017 pentru importul în regim de scutire de taxe vamale al mărfurilor care urmează să fie distribuite sau puse gratuit la dispoziția victimelor cutremurelor care au avut loc în Italia în august și octombrie 2016,
   întrucât:

               (1)

               Cutremurele precum cele care s-au produs în Italia în 24 august și 26 și 30 octombrie 2016 constituie o catastrofă în sensul capitolului XVII partea C din Regulamentul (CE) nr. 1186/2009; sunt întrunite prin urmare condițiile pentru autorizarea importului în regim de scutire de taxe vamale al mărfurilor care satisfac cerințele articolelor 74-80 din regulamentul menționat.

               (2)

               Republica Italiană trebuie să informeze Comisia cu privire la natura și cantitățile diferitelor mărfuri admise cu scutire de taxe vamale în beneficiul victimelor cutremurelor care au avut loc în Italia în 2016, cu privire la organizațiile pe care le-a aprobat pentru distribuirea sau punerea la dispoziție a acestor mărfuri și cu privire la măsurile luate pentru a preveni utilizarea în alt mod a mărfurilor decât ca ajutor în caz de dezastru pentru victimele respective.

               (3)

               Scutirea de taxe vamale trebuie acordată pentru importurile realizate începând de la data la care a avut loc primul cutremur.

               (4)

               Celelalte state membre au fost consultate, în conformitate cu articolul 76 din Regulamentul (CE) nr. 1186/2009,

         ADOPTĂ PREZENTA DECIZIE:
   Articolul 1
   (1)   Mărfurile se admit cu scutire de taxe de import în sensul articolului 2 alineatul (1) litera (a) din Regulamentul (CE) nr. 1186/2009 în cazul în care sunt îndeplinite următoarele condiții:

               (a)

               mărfurile sunt destinate uneia dintre următoarele utilizări:

                           (i)

                           distribuirea de mărfuri în mod gratuit victimelor cutremurelor care au avut loc în Italia în 2016, de către organismele și organizațiile menționate la litera (c);

                           (ii)

                           punerea în mod gratuit a mărfurilor la dispoziția acestor victime, mărfurile rămânând în proprietatea organizațiilor în cauză;

               (b)

               mărfurile îndeplinesc cerințele prevăzute la articolele 75, 78 și 79 din Regulamentul (CE) nr. 1186/2009;

               (c)

               mărfurile sunt importate pentru a fi puse în liberă circulație de către organisme de stat sau de către organizații autorizate de autoritățile italiene competente.

         (2)   De asemenea, mărfurile se admit cu scutire de taxe vamale în sensul articolului 2 alineatul (1) litera (a) din Regulamentul (CE) nr. 1186/2009 dacă sunt importate pentru a fi puse în liberă circulație de către organizații de ajutor umanitar în caz de dezastru în vederea satisfacerii necesităților acestora pe perioada în care oferă ajutor în caz de dezastru victimelor cutremurelor care s-au produs în Italia în 2016.
   Articolul 2
   Până la 30 septembrie 2017 cel târziu, Republica Italiană trebuie să comunice Comisiei următoarele informații:

               (a)

               o listă a organizațiilor aprobate menționate la articolul 1 alineatul (1);

               (b)

               informații cu privire la natura și cantitățile diferitelor mărfuri admise cu scutire de taxe vamale în temeiul articolului 1;

               (c)

               măsurile luate pentru a asigura respectarea articolelor 78, 79 și 80 din Regulamentul (CE) nr. 1186/2009 în privința mărfurilor care intră în domeniul de aplicare al prezentei decizii.

         Articolul 3
   Articolul 1 se aplică importurilor efectuate în perioada 24 august 2016-30 iunie 2017.
   Articolul 4
   Prezenta decizie se adresează Republicii Italiene.

      Adoptată la Bruxelles, 13 iunie 2017.

            Pentru Comisie

         Pierre MOSCOVICI

            Membru al Comisiei

      (1)  JO L 324, 10.12.2009, p. 23.


title: 2009/872/CE: Decizia Comisiei din 30 noiembrie 2009 de înființare a unui comitet de experți al Uniunii Europene privind bolile rare

text:
               2.12.2009

               RO

               Jurnalul Oficial al Uniunii Europene

               L 315/18

      DECIZIA COMISIEI

   din 30 noiembrie 2009
   de înființare a unui comitet de experți al Uniunii Europene privind bolile rare
   (2009/872/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 152,
   întrucât:

               (1)

               Cartea albă a Comisiei intitulată „Împreună pentru sănătate: O abordare strategică pentru UE 2008-2013” (1) adoptată de Comisie la 23 octombrie 2007, prin care se dezvoltă strategia UE în domeniul sănătății, a identificat bolile rare ca o prioritate de acțiune.

               (2)

               În paralel, Parlamentul European și Consiliul au adoptat Decizia nr. 1350/2007/CE din 23 octombrie 2007 de instituire a unui Al doilea program de acțiune comunitară în domeniul sănătății (2008-2013) (2). În conformitate cu articolul 7 alineatul (2), precum și cu anexa la decizia menționată, acțiunile din domeniul generării și diseminării de cunoștințe și informații privind sănătatea se implementează în strânsă cooperare cu statele membre, dezvoltând mecanisme de consultare și procese participative.

               (3)

               La 11 noiembrie 2008, Comisia Europeană a adoptat „Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor privind bolile rare: o provocare pentru Europa” (3) (denumită în continuare „comunicarea Comisiei”), iar la 8 iunie 2009, Consiliul a adoptat o recomandare privind o acțiune în domeniul bolilor rare (4) (denumită în continuare „recomandarea Consiliului”).

               (4)

               Pregătirea și punerea în aplicare a activităților Comunității din domeniul bolilor rare necesită o strânsă cooperare cu organismele specializate din statele membre și cu părțile interesate.

               (5)

               În consecință, este nevoie de un cadru în vederea consultărilor regulate cu organismele în cauză, cu administratorii proiectelor sprijinite de Comisia Europeană în domeniul cercetării și al acțiunilor de sănătate publică și cu alte părți interesate care acționează în acest domeniu.

               (6)

               Această necesitate de a dispune de un cadru s-a reflectat în Comunicarea COM(2008) 679 final privind bolile rare. Punctul 7 din comunicare recomanda ca un comitet consultativ al UE privind bolile rare să sprijine Comisia.

               (7)

               Comitetul nu acționează în calitate de comitet în sensul Deciziei 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (5),

         DECIDE:
   Articolul 1
   Comisia instituie prin prezenta un comitet de experți privind bolile rare, denumit în continuare „comitetul”.
   Articolul 2
   (1)   Comitetul, acționând în interesul public, sprijină Comisia în formularea și punerea în aplicare a acțiunilor Comunității în domeniul bolilor rare și promovează schimburile de experiență, politici și practici relevante între statele membre și diversele părți implicate.
   (2)   Sarcinile Comitetului nu includ aspecte reglementate în Regulamentul (CE) nr. 141/2000 al Parlamentului European și al Consiliului din 16 decembrie 1999 privind produsele medicamentoase orfane (6) și aspecte care fac parte dintre sarcinile Comitetului pentru medicamente orfane (COMP), constituit în temeiul articolului 4 din regulamentul menționat și nici aspectele care fac parte dintre sarcinile Comitetului farmaceutic constituit prin Decizia 75/320/CEE a Consiliului (7).
   (3)   Pentru a atinge obiectivele prevăzute la alineatul (1), Comitetul:

               (a)

               sprijină Comisia în monitorizarea, evaluarea și diseminarea rezultatelor acțiunilor întreprinse la nivel comunitar și național în domeniul bolilor rare;

               (b)

               contribuie la punerea în aplicare a acțiunilor comunitare în domeniu, în special prin analizarea rezultatelor și prin propunerea de îmbunătățiri ale măsurilor luate;

               (c)

               contribuie la pregătirea rapoartelor Comisiei privind punerea în aplicare a comunicării Comisiei și a recomandării Consiliului;

               (d)

               emite avize, recomandări sau adresează rapoarte Comisiei, fie la cererea acesteia, fie din proprie inițiativă;

               (e)

               sprijină Comisia în cadrul cooperării internaționale privind aspecte legate de bolile rare;

               (f)

               sprijină Comisia la redactarea de orientări, recomandări și a oricăror alte acțiuni definite în comunicarea Comisiei și în recomandarea Consiliului;

               (g)

               prezintă Comisiei un raport anual al activităților sale.

         (4)   Comitetul își adoptă regulamentul de procedură de comun acord cu Comisia.
   Articolul 3
   (1)   Comitetul este format din 51 de membri și suplinitorii acestora, și anume:

               (a)

               un reprezentant pentru fiecare stat membru din partea ministerelor sau agențiilor guvernamentale responsabile în domeniul bolilor rare; reprezentantul este numit de guvernul fiecărui stat membru;

               (b)

               patru reprezentanți ai organizațiilor de pacienți;

               (c)

               patru reprezentanți ai industriei farmaceutice;

               (d)

               nouă reprezentanți ai proiectelor comunitare în curs și/sau anterioare din domeniul bolilor rare finanțate prin programe de acțiune comunitară în domeniul sănătății (8), inclusiv trei membri ai rețelelor europene de referință în materie de boli rare;

               (e)

               șase reprezentanți ai proiectelor în curs și/sau anterioare din domeniul bolilor rare finanțate prin Programele-cadru comunitare pentru cercetare și dezvoltare tehnologică (9);

               (f)

               un reprezentant al Centrului European de Prevenire și Control al Bolilor (ECDC), al cărui mandat, acordat în conformitate cu Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de prevenire și control al bolilor (10) include activități privind bolile infecțioase rare nou apărute.

         La cererea guvernelor din statele în cauză, Comisia poate decide să extindă componența Comitetului cu un reprezentant al fiecărui stat AELS care este parte la Acordul privind Spațiul Economic European, din cadrul ministerului sau agenției guvernamentale responsabile cu bolile rare și desemnat de guvernul statului în cauză.
   (2)   Reprezentanți ai Comisiei, ai Agenției Europene pentru Medicamente (EMEA), precum și președintele sau vicepreședintele Comitetului pentru produse medicamentoase orfane (COMP) pot participa la reuniunile Comitetului.
   (3)   Reprezentanții organizațiilor internaționale și profesionale și ai altor asociații din domeniul bolilor rare care prezintă o cerere pe deplin motivată Comisiei pot primi statut de observator.
   (4)   Comisia numește membrii Comitetului corespunzători grupelor (b)-(e) de la alineatul (1) de pe o listă de candidați eligibili stabilită în urma publicării unei invitații pentru manifestarea interesului în Jurnalul Oficial al Uniunii Europene și pe site-ul internet al Comisiei. În invitația pentru manifestarea interesului se indică ce calificări sunt necesare și condițiile pentru a deveni membru al Comitetului. Toți membrii Comitetului se angajează să acționeze în interes public.
   (5)   Membrii Comitetului corespunzători grupelor (b)-(e) se angajează să acționeze în mod independent. Aceștia nu pot fi îndrumați de organismul din cadrul căruia provin atunci când își îndeplinesc sarcinile care le revin în calitate de membri ai Comitetului.
   Articolul 4
   Durata mandatului membrilor Comitetului este de trei ani; mandatul poate fi reînnoit. Aceștia rămân în funcție până la data la care sunt înlocuiți.
   Mandatul unui membru încetează înainte de expirarea termenului de trei ani în caz de demisie, de încetare a apartenenței la organismul pe care îl reprezintă, de incapacitate permanentă de a participa la reuniuni, de incapacitate de a contribui efectiv la dezbaterile Comitetului, de nerespectare a condițiilor stabilite la articolul 287 din Tratatul de instituire a Comunității Europene sau în caz de neîndeplinire ulterioară a calificărilor și condițiilor prevăzute în invitația pentru manifestarea interesului. Mandatul unui membru poate, de asemenea, să înceteze în cazul în care organizația care l-a nominalizat cere înlocuirea sa.
   Membrii al căror mandat încetează înainte de expirarea termenului de trei ani pot fi înlocuiți pentru perioada restantă a mandatului lor.
   Articolul 5
   (1)   Comitetul alege un președinte și trei vicepreședinți cu un mandat de trei ani, din diferitele categorii de membri ai comitetului, în conformitate cu procedura prevăzută la articolul 10. Vicepreședinții țin locul președintelui în absența acestuia.
   (2)   Președintele și vicepreședinții împreună cu un reprezentant al Comisiei constituie Biroul Comitetului, care pregătește lucrările Comitetului.
   (3)   Secretariatul Comitetului este asigurat de Comisie. Procesele verbale ale reuniunilor Comitetului sunt întocmite de Comisie.
   Articolul 6
   Biroul Comitetului poate invita să participe la lucrările Comitetului, în calitate de expert extern, orice persoană având o competență specifică într-un subiect înscris pe ordinea de zi.
   Experții externi participă la lucrări doar în problema care motivează prezența lor la acea ședință.
   Articolul 7
   (1)   Comitetul poate înființa grupuri de lucru temporare. În special, aceste grupuri pot fi înființate în cazul în care sunt necesare lucrări de natură temporară sau ad-hoc, astfel cum ar fi pregătirea propunerilor pe o anumită temă științifică sau pregătirea răspunsurilor la întrebări specifice ridicate de Comitet în ceea ce privește domenii științifice specifice.
   (2)   Grupurile de lucru sunt compuse din experți externi selectați pe baza expertizei lor specifice.
   (3)   Comitetul adoptă un mandat pentru fiecare grup de lucru, indicând obiectivele, componența, frecvența reuniunilor și durata activității acestuia.
   (4)   Pentru elaborarea avizelor sale, Comitetul poate cere prezentarea unor rapoarte de către un raportor care poate fi unul dintre membrii săi sau un expert extern, conform regulamentului său de procedură.
   (5)   Unul sau mai mulți membri ai Comitetului pot fi nominalizați de Comitet pentru a participa în calitate de observatori la activitățile altor grupuri de experți ale Comisiei.
   Articolul 8
   Funcțiile exercitate de membri nu sunt remunerate; cheltuielile de călătorie și de ședere pentru reuniunile Comitetului și ale grupurilor de lucru create în conformitate cu articolul 7 sunt suportate de către Comisie prin aplicarea regulilor administrative în vigoare.
   Măsurile luate în conformitate cu articolele 6 și 7, cu consecințe financiare pentru bugetul Comunităților Europene, sunt supuse în prealabil acordului Comisiei și sunt puse în aplicare conform Regulamentului financiar aplicabil bugetului general al Comunităților Europene.
   Articolul 9
   Comitetul se reunește la sediul Comisiei la convocarea acesteia. Comitetul se reunește de cel puțin trei ori pe an.
   Articolul 10
   (1)   Cvorumul necesar pentru adoptarea avizelor, rapoartelor sau a recomandărilor de către Comitet este îndeplinit atunci când două treimi din numărul total al membrilor Comitetului sunt prezenți.
   (2)   Atunci când este posibil, avizele științifice, rapoartele sau recomandările Comitetului se adoptă pe bază de consens. Dacă nu se poate ajunge la consens, avizul se adoptă cu o majoritate a membrilor Comitetului care sunt prezenți.
   (3)   În cazul în care solicită avizul sau o recomandare a Comitetului, Comisia poate stabili un termen limită în care ar trebui să fie emis avizul.
   (4)   Punctele de vedere exprimate de diferitele categorii reprezentate în Comitet se consemnează în procesul-verbal care se transmite Comisiei. În cazul în care avizul solicitat face obiectul unui acord unanim al Comitetului, Comitetul întocmește concluziile comune care se anexează la procesul-verbal.
   (5)   După aprobarea președintelui, proiectele de avize și de recomandări pot fi înaintate de secretariat Comitetului în vederea adoptării printr-o procedură în scris care va fi stabilită în regulamentul de procedură al Comitetului. Totuși, această procedură în scris ar trebui, în măsura în care este posibil, să fie restrânsă la măsurile urgente, care trebuie să fie luate între reuniunile planificate.
   Articolul 11
   Fără a aduce atingere articolului 287 din tratat, membrii Comitetului trebuie să respecte confidențialitatea informațiilor la care au avut acces în timpul lucrărilor Comitetului sau ale subgrupurilor sau grupurilor de lucru, atunci când Comisia le informează pe acestea din urmă că un aviz sau o problemă ridicată se referă la un subiect cu caracter confidențial.
   În acest caz, la reuniuni asistă numai membrii Comitetului și reprezentanți ai Comisiei.
   Articolul 12
   Comitetul înlocuiește Grupul special (Task Force) al Uniunii Europene în materie de boli rare instituit pe baza Deciziei 2004/192/CE a Comisiei din 25 februarie 2004 de adoptare a planului de lucru pentru 2004 pentru punerea în aplicare a programului acțiunii comunitare în domeniul sănătății publice (2003-2008), inclusiv programul de lucru anual pentru subvenții (11).

      Adoptată la Bruxelles, 30 noiembrie 2009.

            Pentru Comisie

         Androulla VASSILIOU

            Membru al Comisiei

      (1)  COM(2007) 630 final, 23.10.2007.

      (2)  JO L 301, 20.11.2007, p. 3.

      (3)  COM(2008) 679 final, 11.11.2008.

      (4)  JO C 151, 3.7.2009, p. 7.

      (5)  JO L 184, 17.7.1999, p. 23.

      (6)  JO L 18, 22.1.2000, p. 1.

      (7)  JO L 147, 9.6.1975, p. 23.

      (8)  JO L 155, 22.6.1999, p. 1; JO L 271, 9.10.2002, p. 1; JO L 301, 20.11.2007, p. 3.

      (9)  JO L 412, 30.12.2006, p. 1.

      (10)  JO L 142, 30.4.2004, p. 1.

      (11)  JO L 60, 27.2.2004, p. 58.


title: 2010/92/PESC: Decizia 2010/92/PESC a Consiliului din 15 februarie 2010 de prelungire a măsurilor restrictive împotriva Zimbabwe

text:
               16.2.2010

               RO

               Jurnalul Oficial al Uniunii Europene

               L 41/6

         DECIZIA 2010/92/PESC A CONSILIULUI
   din 15 februarie 2010
   de prelungire a măsurilor restrictive împotriva Zimbabwe
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 19 februarie 2004, Consiliul a adoptat Poziția comună 2004/161/PESC de reînnoire a măsurilor restrictive împotriva Zimbabwe (1).

               (2)

               Poziția comună 2009/68/PESC a Consiliului (2), adoptată la 26 ianuarie 2009, a prelungit Poziția comună 2004/161/PESC până la 20 februarie 2010.

               (3)

               Având în vedere situația din Zimbabwe, în special lipsa progreselor privind punerea în aplicare a Acordului politic global semnat în septembrie 2008, măsurile restrictive prevăzute în Poziția comună 2004/161/PESC ar trebui prelungite pentru o perioadă suplimentară de 12 luni.

               (4)

               Cu toate acestea, nu mai există motive pentru a menține anumite persoane și entități pe lista persoanelor, entităților și organismelor cărora li se aplică Poziția comună 2004/161/PESC. Lista prevăzută în anexa la Poziția comună 2004/161/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Aplicarea măsurilor restrictive prevăzute în Poziția comună 2004/161/PESC se prelungește până la 20 februarie 2011.
   Articolul 2
   Persoanele și entitățile menționate în anexa la prezenta decizie se elimină din lista prevăzută în anexa la Poziția comună 2004/161/PESC.
   Articolul 3
   Prezenta decizie intră în vigoare la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 15 februarie 2010.

            Pentru Consiliu

            Președintele

         Á. GABILONDO

      (1)  JO L 50, 20.2.2004, p. 66.

      (2)  JO L 23, 27.1.2009, p. 43.

      ANEXĂ

         Persoanele și entitățile menționate la articolul 2

      I.   PERSOANE

                  nr.3

                  Al Shanfari, Thamer Bin

                  nr.39

                  Dabengwa, Dumiso

                  nr.54

                  Hove, Richard

                  nr.57

                  Jangara (alias Changara), Thomsen

                  nr.113

                  Msika, Joseph W.

                  nr.203

                  Zvinavashe, Vitalis

            II.   ENTITĂȚI

                  nr.16

                  Industrial Development Corporation of Zimbabwe

                  nr.17

                  Intermarket Holdings Ltd

                  nr.22

                  Oryx Diamonds Ltd (nume alternativ: Oryx Natural Resources)

                  nr.27

                  Scotfin Ltd

                  nr.33

                  ZB Financial Holdings Ltd (nume alternativ: Finhold)

                  nr.34

                  ZB Holdings Ltd

                  nr.37

                  Zimbabwe Iron and Steel Company (nume alternative: Zisco, Ziscosteel)

                  nr.39

                  Zimre Holdings Ltd

                  nr.40

                  Zimre Reinsurance Company (PVT) Ltd


title: Decizia Consiliului din 11 august 2004 referitoare la încheierea unui acord sub forma unui schimb de scrisori între Comunitatea Europeană și Pakistan în conformitate cu articolul XXVIII din GATT 1994 privind modificarea concesiilor referitoare la orez, prevăzute în lista comunitară CXL anexată la GATT 1994

text:
Anunţ juridic important

|

32004D0618

Jurnalul Oficial L 279 , 28/08/2004 p. 0023 - 0024

		20040811Decizia Consiliuluidin 11 august 2004referitoare la încheierea unui acord sub forma unui schimb de scrisori între Comunitatea Europeană și Pakistan în conformitate cu articolul XXVIII din GATT 1994 privind modificarea concesiilor referitoare la orez, prevăzute în lista comunitară CXL anexată la GATT 1994(2004/618/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) prima teză,având în vedere propunerea Comisiei,întrucât:(1) La 26 iunie 2003, Consiliul a autorizat Comisia să înceapă negocierile, în temeiul articolului XXVIII din GATT 1994, în vederea modificării anumitor concesii aplicabile orezului. În consecință, la 2 iulie 2003, Comunitatea Europeană a notificat OMC intenția sa de a modifica anumite concesii din lista comunitară CXL.(2) Negocierile au fost conduse de Comisie, aceasta consultându-se cu comitetul creat în temeiul articolului 133 din tratat și ținând cont de directivele de negociere adoptate de Consiliu.(3) Comisia a negociat cu Statele Unite, care sunt interesate în calitate de furnizor principal al produsului cu codul SA 100620 (orez decorticat) și în calitate de furnizor important al produsului cu codul SA 100630 (orez albit), cu Thailanda, care este interesată în calitate de furnizor principal al produsului cu codul SA 100630 (orez albit) și în calitate de furnizor important al produsului cu codul SA 100620 (orez decorticat), și cu India și Pakistan, care sunt interesate în calitate furnizori importanți ai produsului cu codul SA 100620 (orez decorticat).(4) În scopul aplicării depline a acordului de la 1 septembrie 2004 și până la modificarea Regulamentului (CE) nr. 1785/2003 al Consiliului din 29 septembrie 2003 privind organizarea comună a pieței orezului [1], Comisia trebuie autorizată să adopte derogări temporare de la acest regulament.(5) Măsurile necesare pentru punerea în aplicare a prezentei decizii sunt adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor de exercitare a competențelor de executare conferite Comisiei [2].(6) Comisia a ajuns la încheierea unui acord sub forma unui schimb de scrisori între Comunitatea Europeană și Pakistan. Prin urmare, acest acord trebuie aprobat,DECIDE:Articolul 1Acordul sub forma unui schimb de scrisori între Comunitatea Europeană și Pakistan în conformitate cu articolul XXVIII din GATT 1994 privind modificarea concesiilor referitoare la orez, prevăzute în lista comunitară CXL anexată la GATT 1994, este aprobat în numele Comunității.Textul acordului se atașează la prezenta decizie.Articolul 2În măsura în care este necesar pentru aplicarea deplină a acordului de la 1 septembrie 2004, Comisia poate deroga de la Regulamentul (CE) nr. 1785/2003, în conformitate cu procedura menționată la articolul 3 alineatul (2) din prezenta decizie, până la modificarea regulamentului menționat, data limită fiind cu toate acestea fixată la 30 iunie 2005.Articolul 3(1) Comisia este asistată de Comitetul de gestionare a cerealelor creat în conformitate cu articolul 25 din Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor [3].(2) Atunci când se face trimitere la prezentul alineat, se aplică articolele 4 și 7 din Decizia 1999/468/CE.Perioada prevăzută la articolul 4 alineatul (3) din Decizia 1999/468/CE este de o lună.(3) Comitetul își adoptă regulamentul de procedură.Articolul 4Președintele Consiliului este autorizat să numească persoana împuternicită (persoanele împuternicite) să semneze acordul pentru a angaja Comunitatea [4].Adoptată la Bruxelles, 11 august 2004.Pentru ConsiliuPreședinteleB. Bot[1] JO L 270, 21.10.2003, p. 96.[2] JO L 184, 17.7.1999, p. 23.[3] JO L 270, 21.10.2003, p. 78.[4] Data intrării în vigoare a acordului va fi publicată în Jurnalul Oficial al Uniunii Europene.--------------------------------------------------